बता दें कि अब दैनिक जागरण में अयोग्‍य लोगों की टीम हावी है, जो मजीठिया विरोध के नाम पर दैनिक जागरण की गुणवत्‍ता लगातार गिरा रही है। यही वजह है कि अखबार की प्रसार संख्‍या दिनोंदिन गिर रही है। इसी पर नियंत्रण पाने के लिए प्रबंधन गिफ्ट का लालच देकर पाठकों को बांधे रखने का उपक्रम कर रहा है, लेकिन कंपनी के तथाकथित चमचे प्रबंधन की इस योजना को भी पलीता लगाने में लगे हैं। देखना यह होगा कि सीजीएम नीतेंद्र श्रीवास्‍तव कोई कार्रवाई करते हैं या वह भी चमचों को बहती गंगा में हाथ धोने देते हैं। इससे पहले भी प्रसार विभाग के घपले सामने आते रहे हैं। जम्‍मू, पंजाब और हरियाणा में गिफ्ट कूपन के नाम पर पाठकों को बेवकूफ बनाया जाता है। गिफ्ट महाप्रबंधकों के चहेते झाड़ ले जाते हैं और पाठक कूपन भर कर मूर्ख बन जाता है।